

**Republika e Kosovës**

**Republika Kosova-Republic of Kosovo**

***Qeveria-Vlada-Government***

*Ministria e Ekonomisë, Punësimit, Tregtisë, Industrisë, Ndërmarrësisë dhe Investimeve Strategjike (MEPTINIS)*

*Ministarstvo Ekonomije, Zapošljavanja, Trgovine, Industrije, Preduzetništva i Strateških Investicija (MEZTIPSI)*

*Ministry of Economy, Employment, Trade, Industry, Entrepreneurship and Strategic Investments (MEETIESI)*

# DOKUMENT KONSULTIMI PËR

**UDHËZIM ADMINISTRATIV MEPTINIS - NR****. XX PËR PROCEDURËN E REGJISTRIMIT TË EMRIT ZYRTAR DHE EMRIT TREGTAR TË SHOQËRIVE TREGTARE**

**Përmbledhje e shkurtër për hartimin e Projekt Udhëzimit administrativ për procedurën e regjistrimit të emrit zyrtar dhe emrit tregtar të shoqërive tregtare**

Arsyeshmëria për hartimin e këtij Projekt Udhëzimi Administrativ është përcaktimi i procedurave të regjistrimit, përdorimit, mbrojtjes dhe çregjistrimit të Emrave Zyrtar dhe Emrave Tregtar të shoqërive tregtare. Po ashtu ky Projekt – Udhëzim Administrativ është hartuar për të kompletuar infrastrukturën ligjore për fushën e shoqërive tregtare me qëllim të zbatimit të obligimeve të cilat rrjedhin nga Ligji Nr. 06/L -016 për Shoqëritë Tregtare.

**Përshkrimi i shkurtër i çështjes**

Ky projekt Udhëzim Administrativ zbatohet për regjistrimin e Emrit Zyrtar dhe Emrit Tregtar nga Agjencia e Regjistrimit të Bizneseve të Kosovës për të gjitha shoqëritë tregtare dhe subjektet tjera të përcaktuara në Ligjin Nr. 06/L-016 për Shoqëritë Tregtare.

**Qëllimi i konsultimi**

Qëllim kryesor i konsultimit të Projekt **Udhëzimit Administrativ për procedurën e regjistrimit të emrit zyrtar dhe emrit tregtar të shoqërive tregtare** që të sigurojë opinionet, rekomandimet nga grupet e caktuara të interesit që merren me këtë veprimtari. Një kontribut të veçantë mund të ofrojnë edhe institucionet që janë të ndërlidhura me këtë fushë të rëndësishme.

Për këto dhe për arsye të tjera, Qeveria e Kosovës, ka konsideruar që forma më e mirë e procesit të politik bërjes në aspektin legjislativ, është konsultimi i hershëm me grupet e interesit, të cilat në një mënyrë apo tjetër, ndikojnë drejtpërdrejtë në përmirësimin e cilësisë së këtij Projekt **Udhëzimi Administrativ**.

Procesi i konsultimeve me grupet e interesit do të bëhet në formë të shkruar, ku në mënyrë të detajuar, do të bëhen pyetjet për çështjet e propozuara. Përveç pyetjeve të cilat ne si organ propozues i kemi caktuar, grupet e interesit do të kenë mundësinë të propozojnë edhe çështjet tjera të cilat mendojnë se janë të rëndësishme dhe të nevojshme për diskutim. Ofrimi i përgjigjeve të qarta dhe të argumentuara, do të kontribuonte drejtpërdrejtë në përmirësimin e cilësisë së Projekt **Udhëzimit Administrativ** të propozuar. Të gjitha komentet, rekomandimet, alternativat tuaja të propozuara në këtë Projekt **Udhëzim Administrativ**, ne si institucion propozues, do të analizojmë dhe në afatin sa më të shkurtër, do të mundohemi t’i inkorporojmë pa e cenuar materien e këtij Projekt **Udhëzimit Administrativ** i cili është mjaft specifike. Projekt përfundimtar së bashku me tabelën informuese, do t’ua përcjellim të gjitha grupeve të përfshira në konsultim.

Afati përfundimtar për dorëzimin e përgjigjeve

Afati përfundimtar i dorëzimit të kontributit me shkrim në kuadër të procesit të konsultimit, për **Projekt Udhëzimit Administrativ për procedurën e regjistrimit të emrit zyrtar dhe emrit tregtar të shoqërive tregtare”** është deri më datën **xx.2020**.

Të gjitha komentet e pranuara deri në këtë afat do të përmblidhen nga ana e personit përgjegjës.

Të gjitha kontributet me shkrim duhet të dorëzohen në formë elektronike në e-mail adresën: delvina.bajraktari@rks-gov.net me titull “**Projekt Udhëzimit Administrativ për procedurën e regjistrimit të emrit zyrtar dhe emrit tregtar të shoqërive tregtare”**

Ju lutemi që në kuadër të kontributit tuaj me shkrim, të specifikoni qartë së në çfarë cilësie jeni duke kontribuar në këtë proces konsultimi (p.sh. në cilësi të përfaqësuesit të organizatës, kompanisë, në cilësi individuale, etj.)

Komentet nga organizatat

Ju lutem, që komentet tuaja të ofrohen sipas udhëzimeve të shënuara më poshtë:

**Emri i organizatës që jep komente:**

**Fushat kryesore të veprimit të organizatës:**

**Informatat e kontaktit të organizatës (adresa, e-mail, telefoni):**

**Data e dërgimit të komenteve:**

Forma e kontributit është e hapur, mirëpo preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyçe të këtij dokumenti.

|  |  |  |  |
| --- | --- | --- | --- |
|  | **Çështjet kyçe** | **Komente rreth draftit aktual** | **Komente shtesë** |
| **1** | A mendoni se duhet te dallohet emri zyrtar nga emri tregtare  |  |  |
| **2** | A mendoni se një shoqëri tregtare mund të regjistroj në ARBK një ose më shumë Emra Tregtar. |  |  |
| **3** | A mendoni se duhet te behet transferimi i emrit zyrtar nga një shoqëri tregtare në tjetrën, |  |  |

Bashkëngjitur me këtë dokument, gjeni “**Projekt Udhëzimin Administrativ për procedurën e regjistrimit të emrit zyrtar dhe emrit tregtar të shoqërive tregtare”**